**AKCINĖ BENDROVĖ „VIA LIETUVA“**

**TARPTAUTINĖS VERTĖS ATVIRO KONKURSO SPECIALIOSIOS PIRKIMO SĄLYGOS**

**RAJONINIO KELIO NR. 4246 PLAŠKIAI–LAZDĖNAI 1,027 KM TILTO PER KANALĄ REKONSTRAVIMO PROJEKTO PARENGIMAS, PROJEKTO VYKDYMO PRIEŽIŪRA IR DARBŲ ATLIKIMAS**

2025-11-11

Šiame dokumente vartojamos sąvokos aiškinamos taip, kaip jos apibrėžtos Bendrosiose pirkimo sąlygose ir Lietuvos Respublikos viešųjų pirkimų įstatyme (toliau – VPĮ).

|  |  |  |
| --- | --- | --- |
| **1.** | **Bendrosios nuostatos** |  |
| **1.1.** | **Perkančioji organizacija** | Akcinė bendrovė „Via Lietuva“, kodas 188710638, Kauno g. 22-202, Vilnius LT-03212, tel. (8 5) 232 9600, el. p.  [info@vialietuva.lt](mailto:lakd@lakd.lt).Perkančioji organizacija yra pridėtinės vertės mokesčio (toliau – PVM) mokėtoju užsiregistravęs apmokestinamasis juridinis asmuo, todėl įgyja prievoles taikyti PVM įstatymo nuostatas skaičiuoti PVM bei PVM įstatymo 96 straipsnio nustatyta tvarka pagal Bendrovei išrašomas paslaugų/darbų/prekių teikimą įforminančius dokumentus išskaityti ir sumokėti į biudžetą PVM. |
| **1.2.** | **Pirkimo rūšis** | Skelbiamas tarptautinis pirkimas |
| **1.3.** | **Pirkimo ne iš CPO pagrindimas** | Pirkimas atliekamas nesinaudojant CPO katalogu, nes jame nėra reikalingų darbų. |
| **1.4.** | **Rezervuota teisė dalyvauti pirkime** | Perkančioji organizacija nerezervuoja teisės dalyvauti pirkime VPĮ 23 arba 24 straipsnyje nurodytiems tiekėjams. |
| **1.5.** | **Informacija apie tai, ar į Komisijos posėdžius kviečiami dalyvauti stebėtojai, jų dalyvavimo sąlygos** | Nekviečiami. |
| **1.6.** | **Žaliasis pirkimas** | Atliekamas žaliasis pirkimas.Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintu Aplinkos apsaugos kriterijų taikymo, vykdant žaliuosius pirkimus, tvarkos aprašu (toliau – Tvarkos aprašas), taikomi: 4.1 p.:Tvarkos aprašo 2 priedo 26.1 p. (žr. **SPS priedo Nr. 11** „Kokybės vadybos sistemos ir aplinkos apsaugos vadybos sistemos standartai“);Tvarkos aprašo 2 priedo 26.2. p. (žr. **SPS priedo Nr. 8** „Sutarties projektas“ 115.22 p.). |
| **1.7.** | **Nuorodos į išankstinį informacinį skelbimą, paskelbtą Europos Sąjungos leidinių biuro, taip pat paskelbtą CVP IS, kituose leidiniuose ir internete, jeigu apie pirkimą buvo skelbta iš anksto** | Išankstinio informacinio skelbimo apie šį pirkimą paskelbto nebuvo. |
| **1.8.** | **Informacija apie numatomą skelbti savanoriško *ex ante* skaidrumo skelbimą** | Šiame pirkime Perkančioji organizacija savanoriško *ex ante* skaidrumo skelbimo nenumato skelbti. |
| **1.9.** | **Alternatyvūs pasiūlymai** | Neleidžiami. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas bus atmesti. |
| **1.10.** | **Kontaktinis asmuo** | Finansų ir turto valdymo grupės Viešųjų pirkimų skyriaus pirkimų specialistė Diana Pašluostienė, Kauno g. 22-202, Vilnius LT-03212. |
| **1.11.** | **Pirkimo sąlygų kalba** | Lietuvių kalba. |
| **1.12.** | Bendrosios pirkimo sąlygos yra neatskiriama šių pirkimo sąlygų dalis. | |
| **2.** | **Pirkimo objektas** |  |
| **2.1.** | **Pirkimo objektas** | **Rajoninio kelio Nr. 4246 Plaškiai–Lazdėnai 1,027 km tilto per Kanalą rekonstravimo projekto parengimas, projekto vykdymo priežiūra ir darbų atlikimas** (toliau tekste - Darbai). Išsamus Pirkimo objekto aprašymas pateikiamas Specialiųjų pirkimo sąlygų (toliau – **SPS**) **priede Nr. 4.** *Pirkimo objekto apimtis - techninio darbo projekto parengimas ir projekto vykdymo priežiūra bei darbai.* |
| **2.2.** | **Pirkimo objekto skaidymas į dalis. Pirkimo objekto neskaidymo į dalis argumentai** | Pirkimo objektas į dalis neskaidomas, Tiekėjas turės siūlyti visą Pirkimo objekto kiekį/apimtį.  Pirkimo objekto neskaidymo į dalis argumentai:  *1) Šis tiltas yra įtrauktas į 2024 m. AB „Via Lietuva“ patvirtintą Rekonstruotinų ir remontuotinų kelio statinių, esančių valstybinės reikšmės keliuose, kurių atramos ir/ar perdanga netenkina I esminio statinio reikalavimo, sąrašą, eilės numeris sąraše 108. Todėl siekiant laiku įgyvendinti AB „Via Lietuva“ išsikeltus strateginius tikslus sumažinti kritinių tiltų kiekį, šio tilto rekonstravimą yra būtina atlikti kaip įmanoma greičiau;*  *2) tilto būklė yra bloga, perdangos laikantys elementai (sijos) nusidėvėjusios, sutrūkinėjusios, pažeistos atramos (visų tilto elementų būklė vertinama kaip bloga), nuolat vykdoma tilto būklės stebėsena. Statinio būklė sparčiai blogėja, ir siekiant kuo skubiau tiltą rekonstruoti, siūloma pirkti kartu projektavimą ir darbus, nes kritiškai pablogėjus statinio būklei teks eismą riboti arba nutraukti;*  *3) Perkant kartu projektavimą ir darbus, yra optimizuojami, ženkliai trumpėja projekto įgyvendinimo terminai, nes sutaupoma laiko, kuris būtų reikalingas atskiram darbų viešajam pirkimui;*  *4) Užsakovui lengviau, patogiau koordinuoti darbus ir suderinti juos laike;*  *5) Kadangi įsigijus projektavimą ir darbus vienu pirkimu už visą pirkimo objektą atsako vienas rangovas, todėl iki minimumo sumažinama statybos defektų, galinčių atsirasti dėl projektavimo ir statybos darbų metu padarytų netikslumų ar klaidų, atsiradimo galimybė statinio garantiniu laikotarpiu;*  *6) Kadangi įsigijus projektavimą ir darbus vienu pirkimu už visą pirkimo objektą atsako vienas rangovas, todėl sumažinama ginčų tarp statybos dalyvių pasireiškimo tikimybė;*  *7) skatinamas efektyvesnis projektuotojo, darbų vykdytojo ir Užsakovo komandinis darbas.* |
| **2.3.** | **Reikalavimai (kriterijai) dėl statinio informacinio modelio** | Netaikomi. |
| **2.4.** | Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. | |
| **2.5.** | Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. | |
| **3.** | **Susitikimai su tiekėjais ir objekto apžiūra** | |
| **3.1.** | **Susitikimai su tiekėjais dėl pirkimo dokumentų paaiškinimo** | Perkančioji organizacija neketina rengti susitikimų su tiekėjais dėl pirkimo dokumentų paaiškinimo. |
| **3.2.** | **Pirkimo objekto apžiūra** | Pirkimo objekto apžiūra, dalyvaujant Perkančiajai organizacijai, nebus vykdoma. |
| **4.** | **Tiekėjų pašalinimo pagrindai, kvalifikacijos reikalavimai ir kitų reikalavimų tikrinimas** | |
| **4.1.** | **Tiekėjų pašalinimo pagrindai, kvalifikacijos ir** **kiti reikalavimai** | Tiekėjo pašalinimo pagrindai, nurodyti **SPS priede Nr. 2**. 4.1.2. Tiekėjų kvalifikacijos reikalavimai bei reikalaujami dokumentai ir informacija, patvirtinanti šiuos reikalavimus, nurodyti **SPS priede Nr. 10**.   * + 1. Reikalaujami kokybės vadybos sistemos ir aplinkos apsaugos vadybos sistemos standartai nurodyti **SPS priede Nr. 11**.     2. Reikalavimai dėl tiekėjo pasiūlymo atitikties Viešųjų pirkimų įstatymo 45 straipsnio 21 daliai nurodyti **SPS priede Nr. 3.** |
| **4.2.** | **Tiekėjų pašalinimo pagrindų, kvalifikacijos ir kitų reikalavimų tikrinimas** | * + 1. Perkančioji organizacija netikrina subtiekėjų, specialistų (kvazisubtiekėjų), kurių kvalifikacija Tiekėjas remiasi, ir kuriuos, Tiekėjas ketina įdarbinti, jei pasiūlymas bus pripažintas laimėjusiu, pašalinimo pagrindų.     2. Dokumentų, patvirtinančių pašalinimo pagrindų nebuvimą ir atitiktį kvalifikacijos reikalavimams (jei taikoma), įskaitant reikalavimus dėl atitikties nacionalinio saugumo reikalavimams ir, jei taikoma kokybės vadybos sistemos ir (arba) aplinkos apsaugos vadybos sistemos standartų reikalavimams, **Perkančioji organizacija reikalaus tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu (galimo laimėtojo).**     3. dokumentų, įrodančių subtiekėjo/ ūkio subjekto/ kvazisubtiekėjo sutikimą būti prieinamu per visą sutartinių įsipareigojimų vykdymo laikotarpį pagal rekomenduojamą formą **(SPS priedas Nr. 9), Perkančioji organizacija reikalaus tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu (galimo laimėtojo).** |
| **5.** | **Reikalavimai, susiję su nacionaliniu saugumu** | |
| **5.1.** | **Reikalavimai, susiję su nacionaliniu saugumu** | * + 1. Reikalavimai dėl Tiekėjo pasiūlymo atitikties Viešųjų pirkimų įstatymo 45 straipsnio 21 dalies nuostatoms nurodyti **SPS priede Nr. 3.**     2. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą ir pasirašytą deklaraciją dėl (ne)atitikties Reglamento nuostatoms, kuri pateikta **SPS priede Nr. 7**. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.     3. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais. |
| **6.** | **Reikalavimai pasiūlymų rengimui ir pateikimui** | |
| **6.1.** | **Tiekėjo pasiūlyme turi būti:** | **Tiekėjo pasiūlymą sudaro CVP IS pateikiamų ir žemiau nurodytų dokumentų visuma:**   * + 1. **Užpildytas ir el. parašu pasirašytas** pasiūlymas pagal Pasiūlymo formą **(SPS priede Nr. 5);**     2. **Užpildytas ir el. parašu pasirašytas EBVPD** **(SPS priedas Nr. 6)**;     3. **užpildyta ir el. parašu pasirašyta** Tiekėjo deklaracija dėl atitikimo nacionalinio saugumo reikalavimams **(SPS priedas Nr. 7).**     4. **Užpildytas ir el. parašu pasirašytas** pasiūlymo galiojimo užtikrinimo dokumentas pagal pasiūlymo galiojimo užtikrinimo formas **(SPS priedas Nr. 12)** elektronine forma;     5. pasirašytos jungtinės veiklos sutarties kopija (jeigu pirkime dalyvauja Tiekėjų grupė jungtinės veiklos sutarties pagrindu);     6. įgaliojimas ar kitas dokumentas (pvz., pareigybės aprašymas), suteikiantis teisę pateikti ir pasirašyti tiekėjo pasiūlymą, kai pasiūlymą pateikia ir (ar) elektroniniu parašu pasirašo ne juridinio asmens vadovas, o jo įgaliotas asmuo; |
| **6.2.** | **Pasiūlymų pasirašymas kvalifikuotu elektroniniu parašu** | Reikalaujami **el. parašu** pasirašyti dokumentai nurodyti SPS 6.1.1 – 6.1.4 p. |
| **6.3.** | **Kalba, kuria turi būti parengtas pasiūlymas** | Lietuvių kalba.  Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą. |
| **6.4.** | Bendra pasiūlymo kaina (sąnaudos)/kainos sudedamosios dalys/įkainiai (be PVM ir su PVM) turi būti nurodoma (-i) **dviejų skaičių** po kablelio tikslumu, jei Pasiūlymo formoje nėra nurodyta kitaip. | |
| **6.5.** | Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM, jei Pasiūlymo formoje ir (arba) kitame SPS priede nėra nurodyta kitaip. | |
| **7.** | **Pasiūlymų galiojimas ir pasiūlymų galiojimo užtikrinimas** | |
| **7.1.** | **Pasiūlymų galiojimas** | Pasiūlymas galioja jame Tiekėjo nurodytą laiką, tačiau ne trumpiau nei **3 mėnesius** nuo pasiūlymų pateikimo termino pabaigos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta šiame punkte, t. y. 3 mėnesius nuo pasiūlymų pateikimo termino pabaigos. |
| **7.2.** | **Pasiūlymų galiojimo užtikrinimas** | Pasiūlymas turi būti užtikrinamas pasiūlymo galiojimo užtikrinimu.  Pasiūlymo galiojimą užtikrinantis dokumentas – banko ar kitos kredito įstaigos garantija arba draudimo bendrovės laidavimas elektronine forma, pateikiamas atskiru failu, pasirašytas pasiūlymo galiojimo užtikrinimą išdavusio banko ar kitos kredito įstaigos, arba draudimo bendrovės originaliu saugiu elektroniniu parašu, atitinkančiu teisės aktų reikalavimus, kuriame pasiūlymas turi būti užtikrinamas ne mažesnei negu **2 proc. pasiūlymo vertės Eur be PVM** sumai. Pasiūlymo galiojimo užtikrinimą išdavusio banko ar kitos kredito įstaigos arba draudimo bendrovės saugų elektroninį parašą perkančioji organizacija turi galėti nekliudomai patikrinti. Jeigu tiekėjas pateikia draudimo bendrovės išduotą pasiūlymo galiojimą užtikrinantį dokumentą, tai kartu su pasiūlymo laidavimo draudimo raštu tiekėjas turi pateikti ir pasirašytą draudimo liudijimą (polisą) bei mokestinį pavedimą, kad draudimo įmoka už šį išduotą pasiūlymo laidavimo draudimo raštą yra sumokėta.  Tiekėjas privalo pateikti užpildytą pasiūlymo galiojimą užtikrinantį dokumentą pagal pasiūlymo galiojimo užtikrinimo formą **(SPS priedas Nr. 12).**  Pateiktoje garantijoje (laidavime) turi būti nurodytas jos galiojimo terminas. Garantija (laidavimas) turi galioti ne trumpiau nei **3 mėnesius** nuo pasiūlymų pateikimo termino pabaigos.  Prieš pateikdamas užtikrinimą patvirtinantį dokumentą, dalyvis gali prašyti perkančiosios organizacijos patvirtinti, kad ji sutinka priimti jo siūlomą užtikrinimą patvirtinantį dokumentą. Tokiu atveju perkančioji organizacija atsako dalyviui ne vėliau kaip per **SPS priedas Nr. 1** nustatytą terminą. Šis patvirtinimas iš perkančiosios organizacijos neatima teisės atmesti pasiūlymo galiojimo užtikrinimo gavus informacijos, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų perkančiajai organizacijai arba kitiems ūkio subjektams, ar netinkamai juos vykdė. |
| **8.** | **Elektroninis aukcionas** | Netaikomas. |
| **9.** | **Pasiūlymų vertinimas** |  |
| **9.1.** | **Pasiūlymų vertinimo kriterijus** | **Kainos ir kokybės santykis.** Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kurią vertinami tiekėjo pateikti duomenys, pateikiama **SPS priede Nr. 23.** |
| **9.2.** | **Pasiūlymų vertinimas** | 9.2.1. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas. |
| **10.** | **Sutarties sudarymas** | |
| **10.1.** | **Sutarties sudarymas** | Ši pirkimo procedūra atliekama siekiant sudaryti pirkimo sutartį (toliau – sutartis) su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos **SPS priede Nr. 8.** |
| **10.2.** | **Sutarties kaina** | Su Laimėjusiu dalyviu sudaromos Sutarties kaina bus lygi Laimėjusio dalyvio Pasiūlymo kainai. |
| **10.3.** | **Sutarties sąlygų įvykdymo užtikrinimas** | Garantijos suma: ne mažiau kaip 5 % Pasiūlymo Eur be PVM.  Garantijos galiojimo terminas: pradžia – įsigaliojusios garantijos pateikimo perkančiajai organizacijai diena; pabaiga nurodyta Sutartyje (**SPS priedas Nr. 8**). |
| **11.** | **Kitos sąlygos** | |
| **11.1.** | **Avansas** | Taikomas. |
| **11.2.** | **Socialiniai kriterijai** | Šiame pirkime netaikomi socialiniai kriterijai. |

**PRIEDAI:**

1 priedas. Terminai

2 priedas. Tiekėjų pašalinimo pagrindai

3 priedas. Viešųjų pirkimų įstatymo 45 str. 21 d. taikymo nuostatos

4 priedas. Techninė specifikacija **(pridedamas atskiru priedu)**

5 priedas. Pasiūlymo forma **(pridedamas atskiru priedu)**

6 priedas. Europos bendrasis viešųjų pirkimų dokumentas **(pridedamas atskiru priedu)**

7 priedas. Tiekėjo deklaracija dėl atitikimo nacionalinio saugumo reikalavimams **(pridedamas atskiru priedu)**

8 priedas. Sutarties projektas **(pridedamas atskiru priedu)**

9 priedas. Deklaracijos dėl sutikimo būti subtiekėju/ ūkio subjektu/ kvazisubtiekėju pavyzdinė forma **(pridedama atskiru priedu)**

10 priedas. Tiekėjų kvalifikacijos reikalavimai (pridedamas atskiru priedu)

11 priedas. Kokybės vadybos sistemos ir Aplinkos apsaugos vadybos sistemos standartai (pridedamas atskiru priedu)

12 priedas. Pasiūlymo galiojimo užtikrinimo formos (pridedamas atskiru priedu)

13 priedas. Darbų sąrašo forma (pridedamas atskiru priedu)

14 priedas. Specialistų sąrašas (pridedamas atskiru priedu)

15 priedas. Pirkimo sutarties sąlygų įvykdymo užtikrinimo formos (pridedamos atskiru priedu)

16 priedas. Darbų ir su darbais susijusių paslaugų grafikas ir pinigų srautų prognozė (pridedamas atskiru priedu)

17 priedas. Sutikimas dėl konfidencialios informacijos pateikimo (pridedamas atskiru priedu)

18 priedas. Informacija apie apribojimus valstybinės reikšmės keliuose (pridedamas atskiru priedu)

19 priedas. Garantinių įsipareigojimų įvykdymo užtikrinimo formos (pridedamas atskiru priedu)

20 priedas. Darbų ir su darbais susijusių paslaugų grafiko ataskaita (pridedamas atskiru priedu)

21 priedas. Planuojamų išlaidų, reikalingų vykdyti atsiskaitymams su rangovu pagal sutartį, grafiko ataskaita (pridedamas atskiru priedu)

22 priedas. Avanso grąžinimo dokumentų formos (pridedamas atskiru priedu)

23 priedas. Pasiūlymų vertinimo kriterijai (kainos ir kokybės santykis) ir jų vertinimo tvarka (pridedama atskiru priedu)

1. priedas

|  |  |  |  |
| --- | --- | --- | --- |
| **Eil. Nr.** | **VEIKSMAS** | **DATA/DIENŲ SKAIČIUS/ LAIKAS**  (Lietuvos Respublikos laiku) | **PASTABOS** |
| 1. | Pasiūlymų pateikimo terminas | **nurodytas skelbime** | Perkančioji organizacija turi teisę pratęsti pasiūlymų pateikimo terminą. |
| 2. | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 30 minučių po pasiūlymų pateikimo termino pabaigos |  |
| 3. | Prašymą paaiškinti, patikslinti pirkimo sąlygas tiekėjas turi pateikti ne vėliau kaip likus: | **9 (devynioms)** **darbo dienoms** iki pasiūlymų pateikimo termino pabaigos. |  |
| 4. | Perkančioji organizacija pirkimo sąlygų paaiškinimą, patikslinimą pateikia visiems tiekėjams ne vėliau kaip likus: | **6 (šešioms) dienoms** iki pasiūlymų pateikimo termino pabaigos. |  |
| 5. | Objekto apžiūra bus vykdoma: | NETAIKOMA, jei SPS 3 skyriuje nėra nurodyta kitaip |  |
| 6. | Perkančioji organizacija rengs susitikimus su tiekėjais dėl pirkimo sąlygų paaiškinimo | NETAIKOMA, jei SPS 3 skyriuje nėra nurodyta kitaip |  |
| 7. | Tiekėjai turi pateikti prekių pavyzdžius | NETAIKOMA, jei SPS nėra nurodyta kitaip. |  |
| 8. | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | **3 mėnesiai** nuo pasiūlymų pateikimo galutinio termino pabaigos, jei SPS nėra nurodyta kitaip |  |
| 9. | Perkančioji organizacija atsako tiekėjui, ar ji sutinka priimti tiekėjo siūlomą pasiūlymo galiojimo užtikrinimą patvirtinantį dokumentą ne vėliau kaip per | 3 (tris) darbo dienas nuo prašymo gavimo dienos | Netaikoma, jei neprašoma pateikti pasiūlymo galiojimo užtikrinimą patvirtinančio dokumento |
| 10. | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | 5 (penkias) darbo dienas nuo prašymo gavimo dienos | Netaikoma, jei neprašoma pateikti pasiūlymo galiojimo užtikrinimą patvirtinančio dokumento |
| 11. | Perkančioji organizacija informuoja pirkimo dalyvius apie EBVPD vertinimo rezultatus ne vėliau kaip per | 3 (tris) darbo dienas nuo sprendimo priėmimo dienos |  |
| 12. | Perkančioji organizacija pirkimo dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
| 13. | Perkančioji organizacija, pirkimo dalyviui raštu paprašius, jam pateikia VPĮ 58 straipsnio 2 dalyje nustatytą informaciją ne vėliau kaip per | 15 (penkiolika) dienų nuo pirkimo dalyvio raštu pateikto prašymo gavimo dienos |  |
|  | Tiekėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui ne vėliau kaip per | 10 (dešimt) dienų nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |  |
| 14. | Perkančioji organizacija privalo išnagrinėti tiekėjo pretenziją priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems pirkimo dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
| 15. | Jeigu perkančioji organizacija per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą pretenziją pateikusiam tiekėjui, suinteresuotiems pirkimo dalyviams. |  |
| 16. | Perkančioji organizacija negali sudaryti sutarties anksčiau kaip po | 10 (dešimt) dienų, nuo pranešimo apie sprendimą sudaryti sutartį (o jei buvo gauta pretenzija – nuo pranešimo raštu apie jos priimtą sprendimą dėl pretenzijos) išsiuntimo iš perkančiosios organizacijos pirkimo dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 (penkiolikos) dienų. |  |
| 17. | Jeigu suinteresuotas dalyvis iki atidėjimo termino pabaigos paprašys perkančiosios organizacijos pateikti laimėjusį pasiūlymą | VPĮ 102 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 straipsnio 1 dalyje nustatytas terminas ir atidėjimo terminas pratęsiami vienai darbo dienai. |  |

2 priedas

### TIEKĖJŲ PAŠALINIMO PAGRINDAI

|  |  |  |  |
| --- | --- | --- | --- |
| **Eil. Nr.** | **Tiekėjo pašalinimo pagrindai** | **VPĮ straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
| **Pašalinimo pagrindai taikomi tiekėjui (kai pasiūlymą teikia ūkio subjektų grupė – visiems tos grupės nariams) ir ūkio subjektams, kurių pajėgumais tiekėjas remiasi:** | | | |
|  | **Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:**  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos **struktūrinis** padalinys, vadovo, kito valdymo ar priežiūros organo nario ar kito asmens\*, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  PASTABA\*. Reikalavimas taikomas visiems nurodytiems asmenims, o ne pasirinktinai: ir vadovui, ir asmeniui (asmenims), turinčiam (turintiems) teisę surašyti ir pasirašyti tiekėjo finansinės apskaitos dokumentus, ir kitam valdymo ar priežiūros organo nariui (Akcinių bendrovių įstatymo 19 str. 2 d. nustatyta, kad bendrovėje gali būti sudaromas kolegialus priežiūros organas – stebėtojų taryba ir kolegialus valdymo organas – valdyba. Akcinėje bendrovėje turi būti sudaromas bent vienas kolegialus organas – stebėtojų taryba arba valdyba) ir kitiems nustatytiems šiame punkte.  3) tiekėjo, kuris yra juridinis asmuo, kita organizacija ar jos **struktūrinis** padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[1]](#footnote-1).   Nurodyti dokumentai turi būti išduoti ne anksčiau kaip **180 dienų** iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  **Pastaba.** Kartu su valdymo ir/ar priežiūros organo narių teistumo nebuvimo pažymomis turi būti pateikti šių organų narių aktualūs sąrašai (tiekėjo deklaracija arba valstybės įmonės Registrų centro išduotas pagrindinių duomenų išrašas, ar kitas dokumentas, kuriame būtų išvardyti valdymo ir/ar priežiūros organo nariai). **Jeigu valdymo ir/ar priežiūros organas nesudarytas**, tiekėjas turi apie tai pranešti raštu perkančiajai organizacijai, teikdamas aktualius dokumentus, patvirtinančius jo pašalinimo pagrindų nebuvimą. |
|  | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | **VPĮ 46 straipsnio 2¹ dalis**  EBVPD III dalies D2 punktas | Perkančioji organizacija nereikalauja papildomų dokumentų dėl atitikties šiam reikalavimui įrodymo. Užtenka pateikto EBVPD. |
|  | Už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus tiekėjas iš pirkimo procedūros pašalinamas, jeigu perkančioji organizacija sužino, kad tiekėjas už tai nuteistas, kaip apibrėžta VPĮ 46 straipsnio 2 dalies 1 ir 3 punktuose, arba turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos **struktūrinis** padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | Iš Lietuvoje įsteigtų subjektų reikalaujama:  1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) * arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[2]](#footnote-2).   Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  paskutinei pasiūlymų pateikimo termino dienai.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento[[3]](#footnote-3).   Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
|  | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Perkančioji organizacija nereikalauja papildomų dokumentų dėl atitikties šiam reikalavimui įrodymo. Užtenka pateikto EBVPD. |
|  | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė Komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Perkančioji organizacija nereikalauja papildomų dokumentų dėl atitikties šiam reikalavimui įrodymo. Užtenka pateikto EBVPD. |
|  | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Perkančioji organizacija nereikalauja papildomų dokumentų dėl atitikties šiam reikalavimui įrodymo. Užtenka pateikto EBVPD. |
|  | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams ir perkančioji organizacija gali tai įrodyti bet kokiomis teisėtomis priemonėmis arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Perkančioji organizacija nereikalauja papildomų dokumentų dėl atitikties šiam reikalavimui įrodymo. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  <https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/> |
|  | Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Perkančioji organizacija nereikalauja papildomų dokumentų dėl atitikties šiam reikalavimui įrodymo. Užtenka pateikto EBVPD. |
|  | Tiekėjas yra neįvykdęs pirkimo sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis pirkimo sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę pirkimo sutartį, ankstesnę pirkimo sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Perkančioji organizacija nereikalauja papildomų dokumentų dėl atitikties šiam reikalavimui įrodymo. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  <https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas/> |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Perkančioji organizacija nereikalauja papildomų dokumentų dėl atitikties šiam reikalavimui įrodymo. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/> |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Perkančioji organizacija nereikalauja papildomų dokumentų dėl atitikties šiam reikalavimui įrodymo. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Perkančioji organizacija nereikalauja papildomų dokumentų dėl atitikties šiam reikalavimui įrodymo. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |

Perkančioji organizacija visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Dėl dokumentų, kuriuos turi pateikti užsienio šalių tiekėjai, informaciją Perkančioji organizacija pasitikrina „e-Certis“, adresu <https://ec.europa.eu/tools/ecertis/>.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3 priedas

**VIEŠŲJŲ PIRKIMŲ ĮSTATYMO 45 STR. 21 D. TAIKYMO NUOSTATOS**

1. Perkančioji organizacija, vadovaudamasi Viešųjų pirkimų įstatymo 45 straipsnio 21 dalimi, ***mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo,*** tikrindama tiekėjo pasiūlymo atitiktį Viešųjų pirkimų įstatymo 45 straipsnio 21 dalies 1, 2, 3, 6 punktų reikalavimams, iš ekonomiškai naudingiausią pasiūlymą pateikusio dalyvio[[4]](#footnote-4) reikalauja pateikti vieną ar kelis šiuos dokumentus[[5]](#footnote-5):

1.1. jeigu tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių gamintojas ar juos kontroliuojantis asmuo[[6]](#footnote-6) yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas, Duomenų apie juridinio asmens naudos gavėjus išrašas arba atitinkami valstybės narės ar trečiosios šalies dokumentai ar kiti perkančiajai organizacijai priimtini dokumentai;

1.2. jeigu tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių gamintojas ar juos kontroliuojantis asmuo yra fizinis asmuo, pateikiama asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai ar kiti perkančiajai organizacijai priimtini dokumentai.

2. Perkančioji organizacija, vadovaudamasi Viešųjų pirkimų įstatymo 45 straipsnio 21 dalimi, atmeta tiekėjo pasiūlymą, esant bent vienai iš šių sąlygų:

2.1. tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių gamintojas ar juos kontroliuojantys asmenys yra juridiniai asmenys, registruoti Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose;

2.2. tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių gamintojas ar juos kontroliuojantys asmenys yra fiziniai asmenys, nuolat gyvenantys Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;

2.3. prekių kilmė yra ar paslaugos bus teikiamos iš Viešųjų pirkimų įstatymo 92 str. 15 dalyje numatytame sąraše nurodytų valstybinių ar teritorijų;

2.4. Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad Viešųjų pirkimų įstatymo 45 straipsnio 21 dalies 1 ir 2 punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;

2.5. Perkančioji organizacija turi kompetentingų institucijų informacijos, kad Viešųjų pirkimų įstatymo 45 straipsnio 21 dalies 1 ir 2 punktuose nurodyti subjektai turi interesų, galinčių kelti grėsmę nacionaliniam saugumui.

2.6. tiekėjas, jo subtiekėjas, ūkio subjektas, kurio pajėgumais remiamasi, vykdo veiklą šio įstatymo 92 straipsnio 15 dalyje numatytame sąraše nurodytose valstybėse ar teritorijose arba yra ūkio subjektų grupės, kurios bet kuris narys vykdo veiklą šio įstatymo 92 straipsnio 15 dalyje numatytame sąraše nurodytose valstybėse ar teritorijose, narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje.

3. Perkančioji organizacija gali neprašyti šio priedo 1 punkte nurodytų dokumentų, jeigu iš kitų šaltinių gali nustatyti atitiktį keliamiems reikalavimams.

4. Perkančioji organizacija turi teisę pareikalauti, kad Tiekėjas pateiktų ir kitus dokumentus pagal Viešųjų pirkimų įstatymo 51 straipsnio 12 dalies reikalavimus.

1. priedas

### TECHNINĖ SPECIFIKACIJA

Perkančioji organizacija informuoja, kad vadovaujantis 2024 m. vasario 12 d. Lietuvos Respublikos susisiekimo ministro įsakymu Nr. 3-54, nuo 2024 m. kovo 1 d. netenka galios akcinės bendrovės „Via Lietuva“ (Lietuvos automobilių kelių direkcijos prie Susisiekimo ministerijos) generalinio direktoriaus 2009 m. sausio 12 d. įsakymas Nr. V-16 *„Dėl Automobilių kelių dangos konstrukcijos asfalto sluoksnių įrengimo taisyklių ĮT ASFALTAS 08 patvirtinimo“*. Nuo 2024 m. kovo 1 d. ĮT ASFALTAS 08 pakeičiantis teisės aktas yra 2024 m. vasario 14 d. akcinės bendrovės „Via Lietuva“ generalinio direktoriaus įsakymu Nr. VE-30 patvirtintas *„Automobilių kelių dangos konstrukcijos asfalto sluoksnių įrengimo taisyklės* [*ĮT ASFALTAS 24*](https://lakd.lt/wp-content/uploads/2024/02/IT-ASFALTAS-24.pdf)*“* (toliau – ĮT ASFALTAS 24).

Perkančioji organizacija pažymi, kad atsižvelgiant į aukščiau minėta, vykdant Pirkimo darbus būtina vadovautis nuo 2024 m. kovo 1 d. galiojančių normatyvinių dokumentų ĮT ASFALTAS 24 nuostatomis. **Prašome atsižvelgti į šį paaiškinimą teikiant pasiūlymus.**

Papildomai informuojame, kad 2024 m. vasario 14 d. akcinės bendrovės „Via Lietuva“ generalinio direktoriaus įsakymu Nr. VE-29 buvo patvirtintas „Automobilių kelių asfalto mišinių techninių reikalavimų aprašas TRA ASFALTAS 24“, kuris pakeitė iki tol galiojusį Lietuvos automobilių kelių direkcijos generalinio direktoriaus 2009 m. sausio 12 d. įsakymas Nr. V-15 „Dėl Automobilių kelių asfalto mišinių techninių reikalavimų aprašo TRA ASFALTAS 08 patvirtinimo“ “([TRA-ASFALTAS-24.pdf (https://vialietuva.lt/normatyviniai-dokumentai)](https://lakd.lt/wp-content/uploads/2024/02/TRA-ASFALTAS-24.pdf)). Šis teisės aktas galioja nuo 2024-03-01 ir taip pat turės būti taikytinas šio viešojo pirkimo darbų atlikimo metu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-1)
2. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-2)
3. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-3)
4. Perkančioji organizacija šių dokumentų gali paprašyti ir iš tiekėjų bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą. [↑](#footnote-ref-4)
5. Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus. Tikrindama tiekėjo pasiūlymo atitiktį Viešųjų pirkimų įstatymo 45 straipsnio 21 dalies 1, 2, 3, 6 punktų reikalavimams, iš ekonomiškai naudingiausią pasiūlymą pateikusio dalyvio gali reikalauti pateikti ir kitus perkančiajai organizacijai priimtinus dokumentus ir (ar) paaiškinimus. [↑](#footnote-ref-5)
6. Kontroliuojantis asmuo – individualios įmonės savininkas arba juridinis ar fizinis asmuo, kuris kitame juridiniame asmenyje: 1) tiesiogiai ar netiesiogiai valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime arba 2) kartu su susijusiais asmenimis valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime ir kurio valdoma dalis yra ne mažesnė kaip 10 procentų akcijų, pajų, dalių, įnašų ar (ir) balsų juridinio asmens dalyvių susirinkime. Susijusiu asmeniu laikomi: a) juridinių asmenų atveju – asmenys, kurių metinė finansinė atskaitomybė turi būti konsoliduota pagal Lietuvos Respublikos įmonių grupių konsoliduotosios finansinės atskaitomybės įstatymą, arba asmenys, kurių metinė finansinė atskaitomybė turi būti konsoliduota pagal kitų valstybių teisės aktus, įgyvendinančius Direktyvoje 2013/34/ES nustatytus reikalavimus; b) fizinių asmenų atveju – sutuoktiniai, tėvai ir jų vaikai (įvaikiai). [↑](#footnote-ref-6)